laion/Wikipedia-Exotic huggingface dataset:
קוקוריקו (פירושונים)

האם התכוונתם ל... קוקוריקו – מילה המבטאת ייצוג לשוני של קולו של תרנגול קוקוריקו (שיר של עדן בן זקן ועומר אדם) – שיר של עדן בן זקן ועומר אדם קוקוריקו (אל תדליקו אותי) – שיר של רביד פלוטניק
פרנציסקה קט

פרנצ'סקה קט (בגרמנית: Franziska Kett; נולדה ב-24 באוקטובר 2004) היא כדורגלנית גרמנייה, המשחקת בעמדת החלוצה בבאיירן מינכן מהבונדסליגה לנשים ובנבחרת גרמניה עד גיל 19(אנ'). קט החלה את קריירת הכדורגל שלה כשהצטרפה למועדון אדנשטטן מהעיירה ברנרייד שבבוואריה התחתית. ב-2020 עברה למחלקת הנוער של גרן-וייס דגנדורף(גר'), שם שיחקה בקבוצת ה-U15. לקראת עונת 21–2020 הצטרפה קט לקבוצת ה-U17 של המועדון באיירן מינכן מהבונדסליגה לנשים. לקראת סיום עונת 2020-21 שותפה קט במספר משחקים במדי קבוצת המילואים של באיירן במסגרת הבונדסליגה השנייה. בעונת 22–2021 קט שיחקה באופן קבע במדי הקבוצה השנייה של באיירן, כשהיא עורכת 15 הופעות ליגה וכובשת שישה שערים. את שערה הראשון בבוגרים הבקיעה ב-26 בספטמבר 2021 בניצחון 4:1 על קבוצת המילואים של וולפסבורג. במרץ 2022 חתמה קט על חוזה מקצועני ראשון בבאיירן. את הופעת הבכורה שלה בבונדסליגה ערכה ב-25 בספטמבר 2022, כשעלתה כמחליפה של קרולין סימון בניצחון 3:0 על ורדר ברמן(אנ'). ב-29 בספטמבר ערכה את הופעת הבכורה שלה במסגרת מוקדמות ליגת האלופות לנשים, בניצחון 3:1 על ריאל סוסיאדד(אנ'). את שערה הראשון בבונדסליגה הבקיעה ב-30 באוקטובר בניצחון 3:1 על מפן(גר'). קט שיחקה תחת התאחדות הכדורגל הבאוורית(אנ') במסגרת גביע המדינה, בקבוצות הגיל U16, U14 ו-U18, בין השנים 2017–2019. במסגרת זו כבשה שישה שערים בארבע עשרה הופעות. קט שיחקה לראשונה במדי נבחרת גרמניה במסגרת הנבחרת עד גיל 15(גר'), ואת הופעת הבכורה שלה ערכה ב-3 בנובמבר 2017 בהפסד 6:1 לנבחרת ארצות הברית, שם גם הבקיעה את שערה הראשון במדי הנבחרת. עד דצמבר 2018, שותפה קט ב-8 משחקים במדי גרמניה עד גיל 15, בהם כבשה שבעה שערים. ב-16 בינואר 2020 הופיעה לראשונה במדי נבחרת גרמניה עד גיל 17(אנ'), בהפסד 3:1 לנבחרת ספרד. ב-21 ביוני 2022 הופיעה לראשונה במדי נבחרת גרמניה עד גיל 19(אנ'), בניצחון 4:1 על נבחרת צרפת. קט שותפה בכל משחקי שלב הבתים ביורו 2022 עד גיל 19, בו הודחה גרמניה בתום שלב הבתים. באיירן מינכן (כדורגל נשים) ג'וליה גווין סידני לוהמן מדיה וקבצים בנושא פרנציסקה קט בוויקישיתוף פרנציסקה קט, ברשת החברתית אינסטגרם פרנציסקה קט, באתר Soccerdonna (בגרמנית) פרנציסקה קט, באתר Soccerway פרנציסקה קט, באתר WorldFootball.net פרנציסקה קט, באתר FootballDatabase.eu קט: הכישרון שלנו, באתר sport.de קט: כישרון על, באתר sport.de הפרופיל של פרנציסקה קט, באתר באיירן קט חתמה על חוזה מקצועני בבאיירן, באתר באיירן
מוטי בריל

מרדכי (מוטי) בריל (נולד ב-1953) הוא מהנדס גרעין ישראלי, כיהן כראש עיריית ערד בין השנים 2003–2007. נולד ב-1953 בערך. למד הנדסה גרעינית באוניברסיטת בן-גוריון בנגב וקיבל תואר דוקטור. בשנת 1976 החל לעבוד בקרייה למחקר גרעיני על יד דימונה, ומילא בה מספר תפקידים. במקביל, עמד בראש "הקרן לפיתוח ערד" - ארגון עזרה לנזקקים בעיר. בשנת 2003 התמודד בבחירות לעיריית ערד בראש רשימה עצמאית בשם "כיוון אחר". הוא זכה בכ-29% מקולות הבוחרים, שני למועמד הליכוד משה אדרי, אך גבר על אדרי בסיבוב השני ונבחר לראשות העירייה, הראשון בערד שלא נבחר מטעם מפלגת העבודה. בשנת 2004 פרסם העיתנאי דניאל בן סימון ריאיון עם בריל, במהלכו השמיע בריל אמירות קשות כנגד העולים מארצות ערב בעיירות הפיתוח והעולים דוברי הרוסית בערד. בעקבות כך, עלו קריאות להדחתו. בריל הגיש תביעת דיבה נגד בן סימון בטענה כי דבריו סולפו והוצגו באופן שנשמע גזעני ושהכותרת שניתנה להם מעוררת קונוטציות גזעניות. תביעתו נדחתה. בשנת 2007 לא הצליח להעביר תקציב במליאת העירייה, והודח עקב כך מתפקידו על ידי שר הפנים מאיר שטרית ולעיר מונתה ועדה קרואה בראשות גדעון בר לב. עתירה שהגיש בריל לבג"ץ כנגד ההדחה - נדחתה. שנים אחר כך טען בריל כי חברת מפלגתו טלי פלוסקוב הייתה זו שבהתנגדותה לתקציב הביאה להדחתו לאחר שסירב להצעתה לתקצב באופן לא הגון לכאורה מיזמים הקשורים בקהילת דוברי הרוסית בערד. פלוסקוב הכחישה את הטענות. כיום בריל מתנדב ב"פורום אקדמאים למודעות גרעינית" הפועל "להגביר את מודעות הציבור, לייעץ, ולסייע לגורמים המקצועיים לטפל בנושא בצורה הטובה ביותר". מתגורר בגן יבנה. מאמריו באתר Jokopost. מוטי בריל, האם לאירן יש/אין פצצה, הרצאה באתר YouTube. ילקוט הפרסומים 5246, עמ' 866 - 868 ארצי חלפון, ערד: עובד הכור האטומי זכה בראשות העיר, באתר ynet, 12 בנובמבר 2003 דניאל בן סימון, אוי לא, ממש כמו דימונה, באתר הארץ, 28 ביולי 2004 דניאל בן סימון, ממש כמו אורי אור, באתר הארץ, 12 באוגוסט 2004 אורן פרסיקו, זכרון גורלי, באתר העין השביעית, 23 בנובמבר 2010 ענת ברשקובסקי, משרד הפנים הדיח את ראש עיריית ערד, באתר ynet, 6 באוגוסט 2007 בג"ץ 6827-07 אתר "פסק דין". יניר יגנה‏, ראש עיריית ערד לשעבר: "לא עצוב על מות דוד רותם, היה בריון", באתר וואלה, 10 ביוני 2015 ראש עיריית ערד לשעבר: "אני לא עצוב על מותו של דוד רותם", באתר מעריב אונליין, 10 במאי 2015 עלינו, אתר הפורום.
ונרה 12

ונרה 12 (ברוסית: Венера-12), היא משימת חלל סובייטית בלתי מאוישת לחקר כוכב הלכת נוגה, כחלק מתוכנית ונרה. ונרה 12 שוגרה ב־14 בספטמבר 1978 מכן שיגור 81/24 בקוסמודרום בייקונור. הגשושית נבנתה במשרד לאבוצ'קין. במהלך הטיסה לנוגה בוצע ניסוי סובייטי-צרפתי לגילוי ומדידה של קרינת גמא. לצורך כך הותקנו מכשירי מדידה בונרה 11, ונרה 12 וחללית "פרוגנוז 7". מכשירי מדידה היו במרחק משמעותי ביניהם ולכן היה ניתן לבצע טריאנגולציה לגילוי מקור הקרינה. הגשושית התנתקה מפלטפורמת הטיסה ב־19 בדצמבר 1978 ונכנסה לאטמוספירה של נוגה יומיים מאוחר יותר ב־21 בדצמבר במהירות של 11.2 ק"מ לשנייה. במהלך הירידה היא הפעילה בלימה אווירודינמית ולאחריה מצנח בלימה שנסתיימה עם בלימה אטמוספירית. היא ביצעה נחיתה רכה על פני השטח ב-06:30 שעון מוסקבה ב־21 בדצמבר, לאחר זמן ירידה של שעה בקירוב. מהירות הנחיתה הייתה 7–8 מטר לשנייה. מידע הועבר לפלטפורמת הטיסה להעברה מחודשת לכדור הארץ במשך 110 דקות אחרי הנחיתה. רכב הנחיתה נשא ציוד לחקר הטמפרטורה והתרכובת הכימית של הקרקע ושל האטמוספירה. מכשיר שנקרא גרוזה זיהה ברקים בנוגה. לוונרה 11 ולוונרה 12 היו רכבי נחיתה עם שתי מצלמות שתוכננו להדמיית צבע. המצלמות כשלו בהחזרת תמונות כאשר כיסוי העדשה לא נפרד לאחר הנחיתה עקב פגם תכנוני. גם מאבחן האדמה כשל. היה עליה כרומטוגרף גז כדי לאמוד את הרכב האטמוספירה של נוגה ומכשירים לחקר קרינה סולרית מפוזרת. התוצאות שדווחו כללו הוכחה לרעם וברק וגילוי פחמן חד-חמצני בגבהים נמוכים. מודול הטיסה עבר במרחק 34 אלף ק"מ מנוגה. ב-13 בפברואר 1979 הוא חקר כוכב שביט C/1979 Y1 בעזרת ספקטרומטר אופטי שהותקן בו. ב-5 במרץ 1979 נרשמה התפרצות קרינה שבהמשך זוהה כמגנטר. הקשר עם הגשושית נותק ב-18 באפריל 1980 מדיה וקבצים בנושא ונרה 12 בוויקישיתוף תיאור המשימה באתר יצרן הגשושית תיאור המשימה Kouveliotou, C.; Duncan, R. C.; Thompson, C. (February 2003). "Magnetars". Scientific American; Page 41. נתונים מאתר נאס"א, דף 152
קזואריניים

קזואריניים (שם מדעי: Casuarinaceae) היא משפחה של צמחים בעלי פרחים בסדרת אלונאים, בדומה לאלוניים. היא כוללת ארבעה סוגים של כ-90 עד 95 מינים של עצים ושיחים ירוקי עד. כל המינים במשפחה שויכו בעבר לסוג קזוארינה (Casuarina). מיני הצמחים של משפחה זו נפוצים באזורים הטרופיים של העולם הישן מהארכיפלג המלאי ועד הודו, אוסטרליה ואיים באוקיינוס השקט. לרוב המינים אין שם מבוסס בעברית. כל המינים הם עצים או שיחים ירוקי עד. הם נראים מאוד דומים למחטניים מסוימים, אבל הם צמחים בעלי פרחים. למינים רבים יש ענפים קטנים דמויי מוטות המתפקדים כעלים. העלים האמיתיים, לעומת זאת, מצטמצמים לקשקשים משולשים קטנים. העלים הקשקשים הם בדורים של ארבעה עד 16. אין עלי לוואי. מיני הצמחים הם חד-ביתיים או דו-ביתיים מזוויגים נפרדים. התפרחות נראות לרוב כמו חרוטים קטנים. הפרחים החד מיניים מצומצמים מאוד. חסרים עלי עטיף. הפרחים הזכריים מורכבים מאבקן אחד בלבד. בפרחים הנקביים, שני עלי שחלה (שחלילים) מתמזגים לשחלה עליונה; עמוד העלי מסתיים בשתי צלקות. ההאבקה היא על ידי הרוח (אנמופיליה). הפירות הוא אגוזים, הזרעים ברובם בעלי כנפיים. לשורשי המינים במשפחה יש סימביוזה עם החיידקים מהסוג פרנקיה (Frankia) המקבעים חנקן. מאז שהבוטנאי האוסטרלי לורנס ג'ונסון (אנ') פיצל את הסוג קזוארינה במהלך שנות ה-80 של המאה ה-20 מסווגים במשפחת הקזואריניים ארבעה סוגים עם כ-95 מינים: Allocasuarina (אנ'): כ-61 המינים נמצאים באוסטרליה. Ceuthostoma (אנ'): שני מינים בלבד, האחד בפיליפינים והשני בבורנאו ומערב גינאה החדשה. Gymnostoma (אנ') (שם נרדף Quadrangula): כ-14 המינים נמצאים מהאזור הביוגאוגרפי של מלזיה (אנ') ועד לאיים בדרום-מערב האוקיינוס השקט. קזוארינה: 14 המינים נמצאים באוסטרליה ובאיים שמצפון לה. עצי קזוארינה הובאו לארץ ישראל מאוסטרליה מראשית תקופת המנדט הבריטי ומשמשים כצמחי תרבות בגנים ובשדרות. קזוארינה שבטבטית (C. equisetifolia) קזוארינה דקיקה (C. cunnunghamiana) קזוארינה מכחילה (C. glauca) קזוארינה אשונה (C. stricta) אלקזוארינת לומן (A. leuhmanni) מדיה וקבצים בנושא קזואריניים בוויקישיתוף קזואריניים, באתר ITIS (באנגלית) קזואריניים, באתר NCBI (באנגלית) קזואריניים, באתר האנציקלופדיה של החיים (באנגלית) קזואריניים, באתר Tropicos (באנגלית) קזואריניים, באתר GBIF (באנגלית) קזואריניים, באתר IPNI (באנגלית) קזואריניים, באתר אנציקלופדיה בריטניקה (באנגלית) אברהם ויינשטיין, על מיני קזוארינה הגדלים בישראל, המחלקה למשאבי טבע, מרכז וולקני, בית דגן. יער, גיליון מס' 11, 2009 L.A.S. Johnson, Notes on Casuarinaceae III: The new genus Ceuthostoma Family Casuarinaceae R. Br., nom. cons., United States Department of Agriculture World Checklist of Selected Plant Families (WCSP), The Board of Trustees of the Royal Botanic Gardens, Kew מין זה הוא אלרגני לפי הספרות הבוטנית
פיליו

פיליו (בפורטוגזית: Filhó) הוא קינוח פורטוגזי מתוק ומטוגן הנפוץ בפורטוגל ובקרב מדינות הדוברות פורטוגזית. הקינוח מורכב מקמח וביצים שאותם מתפיחים, מטגנים בשמן עמוק ולאחר מכן מוסיפים סוכר וקינמון. מלבד שמו המקורי, הקינוח נקרא גם מל דה רפאדורה (Mel de Rapadura) ומוכר כך בצפון ברזיל. מדיה וקבצים בנושא פיליו בוויקישיתוף מתכון להכנת פיליו, באתר Photosandfood Volker Poelzl, CultureShock! Portugal: A Survival Guide to Customs and Etiquette, Marshall Cavendish International Asia Pte Ltd, 15 באוקטובר 2009, ISBN 978-981-4435-62-8. (באנגלית) Ana Patuleia Ortins, Authentic Portuguese Cooking: More Than 185 Classic Mediterranean-Style Recipes of the Azores, Madeira and Continental Portugal, Page Street Publishing, 20 באוקטובר 2015, ISBN 978-1-62414-195-9. (באנגלית)
שואיצ'י גונדה

יפן זהו שם יפני; שם המשפחה הוא גונדה. שואיצ'י גונדה (ביפנית: 権田 修一; נולד ב-3 במרץ 1989 בטוקיו שביפן) הוא כדורגלן יפני המשחק בעמדת השוער בקבוצת שימיזו אס-פולס מליגת העל היפנית ובנבחרת יפן. גונדה גדל במחלקת הנוער של טוקיו. הוא ערך 203 הופעות ליגה במדי הקבוצה הבוגרת של המועדון, רובן במסגרת ליגת העל היפנית. ב-9 בינואר 2016 הושאל גונדה למשך שנה להורן, עמה שיחק בליגות הנמוכות באוסטריה. הוא ערך 17 הופעות ליגה במדי המועדון. ב-6 בפברואר 2017 חתם גונדה בסגאן טוסו מליגת העל היפנית. הוא שיחק במועדון במשך שתי עונות, בהן ערך 67 הופעות ליגה. ב-29 בינואר 2019 חתם גונדה בפורטימוננסה מליגת העל הפורטוגלית. ב-17 במאי ערך את הופעת הבכורה שלו במועדון, בהפסד 2-0 לספורטינג בראגה במסגרת המחזור ה-34 בליגה לעונת 2018/2019. בסך הכל ערך 15 הופעות ליגה במדי המועדון. ב-2 בינואר 2021 הושאל גונדה למשך שנה לשימיזו אס-פולס מליגת העל היפנית. ב-9 בינואר 2022 חתם על חוזה קבוע במועדון. ב-6 בינואר 2010 ערך גונדה את הופעת הבכורה שלו בנבחרת יפן, בניצחון 3-2 על נבחרת תימן במסגרת מוקדמות גביע אסיה 2011. הוא היה חלק מסגל נבחרת יפן בטורניר גביע אסיה 2011, בו זכתה נבחרתו, בטורנירים גביע הקונפדרציות 2013, מונדיאל 2014 וגביע אסיה 2019, וכן נכלל בסגל הנבחרת האולימפית של יפן טורניר הכדורגל באולימפיאדת לונדון (2012). נכלל בסגל נבחרת יפן לטורניר מונדיאל 2022. טוקיו גביע הקיסר (1): 2011 גביע הליגה היפנית (1): 2009 גביע סורוגה בנק (1): 2010 נבחרת יפן גביע אסיה (1): 2011 מדיה וקבצים בנושא שואיצ'י גונדה בוויקישיתוף שואיצ'י גונדה, ברשת החברתית אקס (טוויטר) שואיצ'י גונדה, ברשת החברתית אינסטגרם שואיצ'י גונדה, באתר Transfermarkt שואיצ'י גונדה, באתר Soccerway שואיצ'י גונדה, באתר BDFutbol שואיצ'י גונדה, באתר WorldFootball.net שואיצ'י גונדה, באתר National Football Teams שואיצ'י גונדה, באתר FootballDatabase.eu שואיצ'י גונדה, באתר ESPN SV Horn obliged Shūichi Gonda באתר הרשמי של הורן, 9 בינואר 2016 (בגרמנית) Hajime Moriyasu announces Japan squad for World Cup באתר The Japan Times, ‏ 1 בנובמבר 2022 (באנגלית)
וייטנאם הוט 100

וייטנאם הוט 100 או בילבורד וייטנאם הוט 100 (באנגלית: Billboard Vietnam Hot 100) הוא מצעד מוזיקה בווייטנאם, שנערך על ידי בילבורד וייטנאם מאז 14 בינואר 2022. מצעד המוזיקה, המתבסס על נתוני הורדות מוזיקה מקמעונאי מוזיקה דיגיטלית בשירות מלא (לא כולל מכירות מאתרים של אמנים בודדים) והזרמת מוזיקה שנאספים על ידי MRC Data, מתעדכן מדי יום חמישי. השיר הראשון שהופיע במקום הראשון במצעד היה "Mang tiền về cho mẹ" של דן (וי') ונגוין תאו (וי').‏ לבילבורד וייטנאם יש מצעד מוזיקה נוסף בשם השירים הווייטנאמיים המובילים. מצעד המוזיקה משתמשש באותה טכניקה כמו וייטנאם הוט 100, אך השירים במצעד כוללים אך ורק שירים בוייטנאמית. אתר האינטרנט הרשמי של וייטנאם הוט 100 (בוייטנאמית) Thảo. "Điều cần biết về BXH của BBVN: Cách tính điểm, nguồn số liệu, nghệ sĩ Việt "hạ cánh" đẹp mắt trên Billboard Mỹ". Billboard Việt Nam (בוייטנאמית). Purpose Media Group. ארכיון מ-2022-01-18. נבדק ב-16 בינואר 2022. {{cite web}}: (עזרה) "Billboard Vietnam Hot 100". Billboard. ארכיון מ-2022-01-14. נבדק ב-16 בינואר 2022. {{cite web}}: (עזרה) Yang. "BXH Billboard Vietnam Hot 100: Số lượng ca khúc nhạc Việt "on top" gấp đôi nghệ sĩ quốc tế". Billboard Việt Nam (בוייטנאמית). Purpose Media Group. ארכיון מ-2022-01-14. נבדק ב-16 בינואר 2022. {{cite web}}: (עזרה) "Đen Vâu chiếm 4 vị trí trong Top 10 bài hát Việt được yêu thích nhất khi BXH Billboard Việt Nam ra mắt". Báo Sài Gòn Giải Phóng. 2022-01-14. ארכיון מ-2022-11-01. נבדק ב-2022-01-16.
נבחרת עיראק בכדורגל

נבחרת עיראק בכדורגל (בערבית: منتخب العراق لكرة القدم), הידועה כ"האריות של שני הנהרות (הפרת והחידקל)", היא נבחרת הכדורגל הלאומית של עיראק. הנבחרת העפילה פעם אחת לגביע העולם בכדורגל, במונדיאל 1986, אך הפסידה בכל משחקיה בשלב הבתים לנבחרות בלגיה, פרגוואי ומקסיקו. בתקופת שלטונו של סדאם חוסיין בנו, עודאי חוסיין, היה אחראי לנבחרת האולימפית של עיראק, ובתוכה גם נבחרת הכדורגל. הנבחרת חזרה באותה עת לתודעה הבינלאומית כשנבחרת הכדורגל עד גיל 23 העפילה למשחקים האולימפיים של אולימפיאדת אתונה 2004 והפתיעה כשניצחה נבחרות כמו פורטוגל, אוסטרליה וקוסטה ריקה והגיעה עד המקום הרביעי בטורניר לאחר שהפסידה בחצי הגמר לנבחרת פרגוואי ובמשחק על מדליית הארד הפסידה לנבחרת איטליה. לאור המצב הביטחוני במדינה, במהלך העשור הראשון של המאה ה-21 משקחי הבית נערכו באצטדיון גרנד חאמד בדוחה. הדירוג הנוכחי של נבחרת עיראק ברשימת הדירוג של פיפ"א, הוא המקום ה-55 בעולם, נכון ל-19 בספטמבר 2024; הניקוד הוא 1,435.90 – ללא שינוי לעומת ניקוד קודם. דירוג השיא 39 נמדד לראשונה באוקטובר 2004, והדירוג הנמוך ביותר 139 נמדד לראשונה ביולי 1996. משחקי תיקו כוללים גם משחקים שהוכרעו בבעיטות הכרעה משחקי תיקו כוללים גם משחקים שהוכרעו בבעיטות הכרעה 2000 - מקום שלישי 2002 - מקום ראשון 2004 - מקום רביעי 2007 - מקום שני 2008 - פרשה 2010 - חצי גמר 2012 - מקום שני 2014 - סיבוב ראשון משחקי תיקו כוללים גם משחקים שהוכרעו בבעיטות הכרעה נכון ל-2 בפברואר 2024. שחקנים מודגשים הם שחקנים שעדיין פעילים בנבחרת. אתר האינטרנט הרשמי של נבחרת עיראק בכדורגל מדיה וקבצים בנושא נבחרת עיראק בכדורגל בוויקישיתוף נבחרת עיראק בכדורגל, ברשת החברתית פייסבוק נבחרת עיראק בכדורגל, ברשת החברתית אינסטגרם דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל
לוס דל ריו

לוס דל ריו (בספרדית: Los del Río; בעברית: אלה מהנהר), הוא צמד מוזיקלי הידוע גם בשם הדל ריוס (The Del Rios). הצמד מוציא שירים מסוגות כמו פופ ודאנס ספרדי ולטיני. הוא הוקם בשנת 1962 על ידי אנטוניו רומרו מונגה (17 בפברואר 1948) ורפאל רואיז פרדיגונס (10 בנובמבר 1947). השניים ידועים בעיקר בזכות סינגל הדאנס המצליח שלהם "Macarena", שיצא במקור ב-1993. השיר זכה להצלחה עולמית. בשנת 2002 דורג השיר במקום הראשון ברשימת "100 One-hit Wonders של VH1". הסינגל "Tengo, tengo" יצא לאור ב-18 בפברואר 1996, ונכלל מאוחר יותר באותה שנה באלבום, Fiesta Macarena. בסופו של דבר, הוציא הצמד שישה אלבומים: A mí me gusta, Macarena Non Stop, Fiesta Macarena, Colores, Rio y Guestano ו-Alegria y cosabuena. חמישה מהאלבומים כללו גרסאות של "Macarena", בסגנונות ורמיקסים שונים. בשל הצלחתם הרבה ברחבי העולם, עיירת הולדתם דוס הרמנאס קראה על שמם אולם מוזיקה עירוני חדש, "Anfiteatro Los del Río". שיר ידוע נוסף של לוס דל ריו הוא "Sevilla tiene un color especial", שנוגן באופן בולט בסרט הספרדי Ocho apellidos vascos. מדיה וקבצים בנושא לוס דל ריו בוויקישיתוף לוס דל ריו, ברשת החברתית פייסבוק לוס דל ריו, ברשת החברתית אקס (טוויטר) לוס דל ריו, סרטונים בערוץ היוטיוב לוס דל ריו, באתר ספוטיפיי לוס דל ריו, באתר AllMusic (באנגלית) לוס דל ריו, באתר MusicBrainz (באנגלית) לוס דל ריו, באתר Discogs (באנגלית) לוס דל ריו, באתר Songkick (באנגלית) לוס דל ריו, באתר בילבורד (באנגלית) Colin Larkin, ed. (2000). The Virgin Encyclopedia of Nineties Music (First ed.). Virgin Books. p. 239. ISBN 0-7535-0427-8. Los Del Rio - Fiesta Macarena (בספרדית), נבדק ב-2022-11-01 Ocho apellidos vascos, 2014-03-14, נבדק ב-2022-11-01
QQ מיוזיק

QQ מיוזיק (באנגלית: QQ Music; בסינית: QQ音乐) הוא שירות הזרמת מוזיקה בסין, בבעלות טנסט מיוזיק (אנ'). נכון לשנת 2018, יש 700 מיליון משתמשים ב-QQ Music, עם הערכה של 120 מיליון מנויים. כמו כן, לשירות ההזרמה יש נתח שוק של כ-15% משוק המוזיקה המקוונת הסיני. כמו כן, שירות ההזרמה אחראי על פרסי QQ Music (אנ').‏ QQ Music פועלת תחת המודל העסקי פרימיום, שבו השירותים הבסיסיים הם בחינם בעוד שתכונות משופרות זמינות במנוי. עם זאת, בניגוד לשירותי הזרמת מוזיקה אחרים, כגון ספוטיפיי, ל-QQ Music יש את היכולת להגביל את התוכן שלה כך שיוגבל למשתמשים רשומים (הידועים כ-VIPs או יהלומים ירוקים). כמו כן, QQ Music יכולה להציע לרכישה שירים (במחיר של 19 עד 20 יואן), בין היתר של נואה סיירוס, אריאנה גרנדה וטיילור סוויפט, שבהם אלבומים מסוימים מוגבלים לרכישה בלבד. החל מחודש מרץ 2020, QQ Music מציעה שלושה סוגי מנויים: אתר האינטרנט הרשמי של QQ מיוזיק (בסינית) אתר האינטרנט הרשמי של QQ מיוזיק "Tencent to merge QQ Music service with China Music Corp to create streaming giant". South China Morning Post (באנגלית). ארכיון מ-2016-09-13. נבדק ב-2018-05-04. Zen Soo (15 ביולי 2016). "Tencent to merge QQ Music service with China Music Corp to create streaming giant". South China Morning Post. ארכיון מ-13 בספטמבר 2016. נבדק ב-13 באוגוסט 2016. {{cite web}}: (עזרה) 冯涛. "斯柯达昕动·2016QQ音乐巅峰盛典：你想看的都来了！ - 国内新闻 - 中国日报网". cnews.chinadaily.com.cn. אורכב מ-המקור ב-2017-11-17. נבדק ב-2017-07-09. "QQ音乐巅峰盛典落幕 BIGBANG郎朗合作掀高潮_娱乐_腾讯网". ent.qq.com (בChinese (China)). ארכיון מ-2017-11-17. נבדק ב-2017-07-09. "Dangerous Woman (Deluxe) (危险女人（豪华版）) - QQ音乐-千万正版音乐海量无损曲库新歌热歌天天畅听的高品质音乐平台！". y.qq.com (בChinese (China)). ארכיון מ-2018-08-08. נבדק ב-2018-05-04. "...Ready For It?-Taylor Swift - QQ音乐-千万正版音乐海量无损曲库新歌热歌天天畅听的高品质音乐平台！". y.qq.com (בChinese (China)). ארכיון מ-2018-05-04. נבדק ב-2018-05-04. "首页|绿钻官网". y.qq.com (בChinese (China)). ארכיון מ-2018-05-04. נבדק ב-2018-05-04.
יחסי ברוניי–מקסיקו

יחסי ברוניי–מקסיקו הם היחסים הבילטרליים שבין נגרה ברוניי דארוסלאם לבין המדינות המקסיקניות המאוחדות. שתי המדינות חברות ב-APEC ובאו"ם. המגע הראשון בין מקסיקו וברוניי החל בשנת 1578 כאשר ספרד ההבסבורגית החלה את התרחבותה לדרום מזרח אסיה מבסיסה בפיליפינים, והשאיפות הספרדיות התנגשו בסופו של דבר באימפריה של ברוניי. במשך ארבעה חודשים, כוחות ספרדים (שכללו חיילים פיליפינים ויותר מ-200 חיילים מקסיקנים משטחם של מלכות המשנה של ספרד החדשה) התעמתו עם כוחות מברוניי, שכללו גם חיילים עות'מאנים. כוחות ספרדים הצליחו לפלוש לבירת ברוניי מוקים קוטה באטו. לבסוף, ספרד הצליחה להשיג שליטה על כל האיים הנוכחיים של הפיליפינים שהיו בעבר בשליטת ברוניי. סכסוך זה נודע בשם מלחמת קסטיליה. האריסטוקרטיה של ברוניי ומנילה גורשה מהפיליפינים ונשלחה לגררו, מקסיקו, לאחר קונספירציית טונדו. במהלך המאה ה-19 רוכזו בגררו פיליפינים עם מוצא חלקי מברוניי. במהלך תקופה זו, מקסיקנים ממוצא פיליפיני שהיגרו לגררו הצטרפו למלחמת העצמאות בפיקודו של הגנרל איזידורו מונטס דה אוקה. ברוניי ומקסיקו כוננו יחסים דיפלומטיים ב-2 באוקטובר 1991. היחסים פותחו בעיקר במסגרת פורומים רב-צדדיים. בשנת 1999, מקסיקו פתחה קונסוליית כבוד בבנדר סרי בגוואן. בנובמבר 2000, נשיא מקסיקו, ארנסטו סדייו, ביקר ברוניי כחלק מהשתתפותו בפגישת המנהיגים של APEC. בנובמבר 2010 שלחה ממשלת ברוניי משלחת בת שתים עשרה חברים להשתתף בוועידת שינויי האקלים של האו"ם 2010 בקנקון, מקסיקו. בינואר 2012, תת-שר סחר החוץ של מקסיקו, פרנסיסקו דה רוזנצוויג, ביקר בברוניי כחלק מסיורו במדינות שונות בדרום מזרח אסיה, כדי לבקש את תמיכתה של ברוניי בשאיפה של מקסיקו להיות חלק מהסכם שיתוף הפעולה הטרנס-פסיפי (TPP). באוקטובר 2013, נשיא מקסיקו, אנריקה פניה נייטו וחסן אל-בולקיה, סולטאן ברוניי, ערכו פגישה קצרה כחלק מהשתתפותם בפגישת המנהיגים ה-XXI של APEC בבאלי, אינדונזיה. ברוניי מיוצגת במקסיקו באמצעות שגרירותה בוושינגטון הבירה, ארצות הברית. מקסיקו מיוצגת בברוניי באמצעות שגרירותה בסינגפור, ובנוסף מחזיקה קונסוליית כבוד בבנדר סרי בגוואן. מדיה וקבצים בנושא יחסי ברוניי–מקסיקו בוויקישיתוף יחסי ברוניי–מקסיקו (עמוד 27) שגרירות ברוניי בארצות הברית שגרירות מקסיקו בסינגפור
אברהם פינטו (הקטן)

הרב אברהם פינטו (הקטן) (ה'תקמ"ב, 1782 - ח' סיוון ה'תקצ"ד, 1834) היה פוסק הלכה ודרשן, אב בית הדין ורבה של מרקש שבמרוקו במאה התשע עשרה. נצר לשושלת דיינים במרקש מראשית המאה השמונה עשרה. נולד במרקש, לאביו רבי יעקב פינטו שהיה מדייני העיר. סבו היה הרב אברהם פינטו בעל ה'מר דרור'. וכדי להבדילו מסבו, כינה את עצמו "הקטן". למד אצל חכמי מרקש. קרוב לגיל חמש עשרה, החל לעסוק בכתיבת חיבורים תורניים, והרצה את כתביו לפני חכמי העיר. כיהן כדיין בבית הדין בעיר שבראשות הרב אברהם אסולין. לאחר פטירתו של האחרון בשנת ה'תקצ"ב, רבי אברהם התמנה לאב בית הדין ורבה של העיר תחתיו עד לפטירתו. חברי בית דינו היו רבי דוד חיים צבאח, רבי מימון פינטו, רבי אלעזר חזן. בית דינו התכתב עם יתר חכמי מרוקו, כדוגמת חכמי טיטואן, מקנס וצפרו. עוד בחייו כתב המשורר רבי יעקב אלכבאש, שיר לכבודו. נפטר במרקש בח' סיוון ה'תקצ"ד. גיסו, רבי רפאל מסעוד אבן מוחא הספידו. מוזכר בפיוטים לכבוד חכמי מערה במראכש. ידועים מבניו: רבי משה שהיה דיין במראכש, ורבי יעקב שהיה מחכמי העיר. חידושים על הרמב"ם חידושים על הש"ס - על מסכתות בבא קמא, פסחים, גיטין, חולין, בכתב יד. דרשות - בכתב יד. ביאורי פסוקים ומאמרים - בכתב יד. פני אברהם - על הגדה של פסח. בכתב יד. חידושים על השולחן ערוך -. חלק אבן העזר וחושן משפט. פסקי דין - מקבץ מהם נדפסו בספר 'תורת מראכש' - תשובות חכמי מראכש, פי ישרים תשפ"א. ומהם נדפסו בשו"ת רבי דוד צבאח. ביאורים על הרא"ם כך העיד רבי רפאל מסעוד אבן מוחא. ראו: פרפראות לחכמה עמ' קע. ראו: חסד ה' שבתוך משפטים צדיקים ח"ב סי' כו. ראו: שו"ת שופריה דיעקב ח"ב סימן כ"ז. ראו: שו"ת חיי עמרם סימן ג. רבי יעקב אלכאבאש בספרו כתב יד (עמ' 10) פייט עליו: פיוט זה יסדתי אותו למעלת ה"ה הרב הכולל הדו"מ אב"ד ור"מ דק"ק מרויקוס כמוהר"ר אברהם פינטו נר"ו. סי' יעקב. ראו: פרפראות לחכמה עמ' קע. ספר מצבות מראכש, עמ' לו, לח.
יחסי יוון–ניקרגואה

יחסי יוון–ניקרגואה הם יחסי החוץ בין יוון לניקרגואה. היחסים הדיפלומטיים כוננו רשמית ב-2 ביולי 1965. יוון הייתה נותנת החסות העיקרית של סיוע הומניטרי לניקרגואה, והעניקה סיוע כלכלי, מזון ופיתוח משמעותי לניקרגואה. ב-1898 ביקשה ניקרגואה לקנות את שלושת האוניות מחופות שריון הגדולות ביותר בצי היווני, אך יוון סירבה להצעה. במהלך ממשלת התנועה הסוציאליסטית הפאן-הלנית מ-1981 בהנהגת אנדראס פפנדראו, יחסי החוץ היוונים הפכו מאמריקניזציה לעמדה אנטי-אמריקאית יותר. זה כלל תמיכה ונטייה טובה כלפי הסנדיניסטים בניקרגואה. פפנדראו תיאר שוב ושוב את פעולת ארצות הברית נגד הסנדיניסטים כמעורבות בטרור. בשנת 1985 ממשלת יוון תרמה בחשאי 5000 רובי G-3 לניקרגואה כדי לתמוך בהתנגדות הסנדיניסטית. גורמים רשמיים ביוון הכחישו זאת. עד 1966 לא היו יחסי מסחר בין המדינות, אך יחסים דיפלומטיים כוננו באמצעות האומות המאוחדות. נעשה ניסיון לחזק את קשרי התרבות בין המדינות באמצעות ביקורים של קבוצות תיאטרון יווניות וסרטים יווניים. ביוני 2011 ביקר סמואל סנטוס לופס שר החוץ של ניקרגואה באתונה כדי לקדם את הסוציאליזם הבינלאומי. הוא דיבר על ידידות קרובה עם נשיא יוון קרולוס פפוליאס, בהתבסס על תמיכתו של פפוליאס בסנדיניסטים בשנות ה-80. כשנשאל על שיתוף פעולה אפשרי בנושא מסחר, תרבות ותיירות, הוא ציין את התיירות כמוקד הנוכחי של מאמצי ניקרגואה. המשקיע היווני פיטר צוקוס רכש ומכר מספר איים בניקרגואה המוכרים כקרקעות קהילתיות באזור האוטונומי של החוף הדרומי הקריבי כחלק מפרויקט תיירותי. צוקוס הואשם כוזב בהוראת רצח בעלה של עורך דין לזכויות ילידים בבלופילדס, ונמצא חף מפשע על ידי בית המשפט האזרחי בשנת 2002, על ידי בית המשפט לערעורים בשנת 2004 ולבסוף על ידי בית המשפט העליון של ניקרגואה בשנת 2006. יוון מיוצגת בניקרגואה באמצעות שגרירותה במקסיקו סיטי, מקסיקו. ניקרגואה מיוצגת ביוון באמצעות שגרירותה ברומא, איטליה. "Greece's bilateral relations". Hellenic Republic - Ministry of Foreign Affairs. נבדק ב-2013-01-30. "Greece Refuses to Sell Warships". The New York Times. 1898-08-12. Economides, Spyros (2005). "The Europeanisation of Greek Foreign Policy". West European Politics. 28 (2): 471–491. doi:10.1080/01402380500060528. Hatch, Orrin G. (1986). "Fighting back against terrorism. When, where, how?". Ohio Northern University Law Review. 13: 7. Gedda, George (1987-12-14). "Sandinista aide seeks to pre-empt remarks by defector". The Lewiston Daily Sun. p. 5. Kinzer, Stephen (1987-12-13). "Nicaragua plans buildup". The Day. p. A8. "Teatro y peliculas griegas para Nicaragua". La Nacion (בספרדית). 31 ביולי 1966. p. 66. נבדק ב-3 בפברואר 2013. {{cite news}}: (עזרה) Pipini, Jason. Οι συνταγές του ΔΝΤ ζημίωσαν τη Νικαράγουα και πολλές χώρες της Λατινικής Αμερικής (ביוונית). americalatina.com.gr. אורכב מ-המקור ב-24 ביוני 2012. נבדק ב-1 בפברואר 2013. {{cite web}}: (עזרה) González, Nohelia (12 באוקטובר 2000). "Griego defiende inversión turística en el Atlántico". La Prensa. אורכב מ-המקור ב-22 בפברואר 2013. נבדק ב-4 בפברואר 2013. {{cite news}}: (עזרה)